recursal/SuperWikiNEXT-32B huggingface dataset:
Foto fra 2008
**Igor Ivanovitsj Setsjin** (russisk: Игорь Иванович Сечин, født den 7. september 1960 i Leningrad i Sovjetunionen) er en russisk politiker og forretningsmann, som anses å være en nær alliert til Vladimir Putin.

Setsjin tok eksamen fra Universitetet i Leningrad i 1984 som lingvist, og behersker fransk og portugisisk. På 1980-tallet arbeidet han i Mosambik og Angola, offisielt som tolk for sovjetiske diplomatiske og forretningsmessige oppdrag. Men det er blitt påstått at han egentlig var en utstasjonert KGB-mann, og at han dermed også må regnes som en *silovik*. 

I årene 1991-1996 arbeidet Setsjin på borgermesterkontoret i St. Petersburg, fra 1994 som visestabssjef for viseborgermester Vladimir Putin. Årene 1996-1997 var han assistent til Putin, som arbeidet i departementet for presidentiell leilighetsforvaltning. 

1997-1998 var Setsjin sjef for generalavdelningen på Kontrolldirektoratet knyttet til presidenten, som ble ledet av Putin. I august 1999 ble han sjef for den russiske statsministers sekretariat, etter at Putin var blitt statsminister. Fra 24. november samme år til 11. januar 2000 var han første assisterende sjef for den russiske presidentens administrasjon. Mellom 31. desember 1999 og mai 2008 var han assisterende sjef for Putins administrasjon.

I mai 2008 ble han av president Dmitrij Medvedev utnevnt til første visestatsminister, noe som noen analytikere oppfattet som en nedgradering.

Siden 27. juli 2004 har han vært styreformann for JSC Rosneft, som har overtatt den fengslede Mikhail Khodorkovskijs ressurser i Yukos. Khodorovskij har anklaget Setsjin for å ha planlagt hans arrestasjon og plyndringen av oljeselskapet hans: «Den andre så vel som den første saken ble organisert av Sechin. Han iscenesatte den første saken mot meg av grådighet og den andre av feighet».

Setsjin er gift og har en datter som i 2003 giftet seg med sønnen til den tidligere russiske justisminister Vladimir Ustinov.

Referanser
----------

1. ↑   Munzinger Personen, oppført som Igor Setschin, Munzinger IBA 00000028483, besøkt 9. oktober 2017[Hentet fra Wikidata]
2. ↑  Lenta.ru
3. ↑  *A Lineup Aimed at Taming Siloviki* Arkivert 2008-07-31, hos Wayback Machine. The Sunday Times 15. mai 2008.
4. ↑  *Jailed tycoon Mikhail Khodorkovsky ‘framed’ by key Putin aide* The Sunday Times 18. mai 2008.

Eksterne lenker
---------------

* Biografi
* Biografi, Lenta.ru

|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (iba)
 |
*Sago at gulaman*
***Gulaman*** er plater av tørket agar som i det filippinske kjøkken brukes til å lage desserter av gelé-type. Vanligvis siktes det spesifikt til forfriskelsen *sago't gulaman*, også kalt *samalamig*, som tilbys av gateselgere. Denne drikken består av *gulaman*kuber og/eller sago- eller tapioka-perler i melk, fruktsaft eller brunsukkervann smakssatt med pandanblader.

*Gulaman* er det filippinske kulinariske bruk av agar, som kommer fra sjøgress, for det meste fra *gelidium corneum*—en av de mest utbredte av spiselige alger. Den selges for det meste dehydrert og formet som langsmale tørre plater som enten er blanke eller fargede. De kan også selges i pulverform, som for eksempel ZANG Gulaman.

*Gulaman* brukes i forfriskninger eller desserter som *sago at gulaman* (eller *gulaman at sago*, sammentrukket: *sago't gulaman*), *buko pandan*, agarflan, *halo-halo*, forskjellige fruktsalater, svart *gulaman*, og rød *gulaman*.

Forskjeller mellom gelatin og gulaman
-------------------------------------

Begrepene gelatin (eller «jelly») og *gulaman* brukes synonymt på Filippinene, selv om de er helt forskjellige produkter. Mens gelatin er et protein, er *gulaman* et plantederivert karbohydrat, laget fra sjøgress. Distinksjonen klargjør at *gulaman* kan passe for de som ikke kan spise gelatin av religiøse eller kulturelle grunner, som muslimer.

Gelatin oppløses i varmt vann, med det må kokende vann til for å oppløse *gulaman*. Gelatin stivner i kjøleskapstemperatur; *gulaman* stivner i romtemperatur. Mens gelatin kan smelte i romtemperatur, er den termoreversibel til sin tidligere form.

*Guinomis* (hiligaynon for *Sago at gulaman*)*Sago at gulaman* (foran) og *halo-halo*.

Referanser
----------

1. 1 2  «Gulaman at Sago (Agar-Agar and Tapioca Pearls)». *Lafang: a Pinoy food blog*. 13. juli 2006. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. juli 2008.  «Arkivert kopi». Arkivert fra originalen 18. juni 2008. Besøkt 7. desember 2018.
2. ↑  «Gulaman». *Philippine Medicinal Plants*. Besøkt 7. juli 2008.
3. ↑
4. 1 2  «Things you need to know about gelatine». *Food Magazine-Philippines*: 99. December–January 2006-2007.  Sjekk datoverdier i `|dato=` (hjelp)

  


|  |  |
| --- | --- |
| Oppslagsverk/autoritetsdata | TasteAtlas
 |
**Gulbarga** eller **Kalburgi** (kannada: ಕಲಬುರ್ಗಿ (ಗುಲ್ಬರ್ಗ), urdu: گلبرگہ) er en by i distriktet Gulbarga i den indiske delstaten Karnataka. Det er administrasjonssentrum i distriktet med samme navn, samt hovedkvarteret for Gulbarga divisjon. Tidligere var byen en del av nizam-staten i Hyderabad. Gulbarga ligger 120 km fra Bijapur, 200 km vest for Hyderabad og 613 km nord for Bangalore, og er godt forbundet med veier til Bijapur, Hyderabad, Solapur og Bidar. En jernbanelinje forbinder den sørlige delen av India til Mumbai og Delhi, og går gjennom Gulbarga. Byen er handelssenter ved jernbanen mellom Mumbai og Chennai. 

I perioden 1347–1432 var Gulbarga hovedstad for selvstendige dynastier. Byen har flere historiske monumenter og bygninger fra byens storhetstid på 1300-tallet, blant annet et fort med 15 tårn og stor moské fra 1367. Moskéen ble bygget etter den i Córdoba som forbilde. Byen var i perioden 1347–1424 hovedstad i kongedømmet Bahmani. Byen er også Bahmani-dynastiets gravplass og mye mer. Byen inngikk i britisk kolonitid i delstaten Hyderabad. Byen huser ellers et stort bibliotek.

Geografi
--------

Gulbarga ligger på høylandet Deccan i en gjennomsnittlig høyde av 455 moh. To av de eldste bygningene i byen er Khwaja Bandenawaz Dargah og Sheikh Roza Dargah. Det er mange fine templer i og rundt Gulbarga. Blant disse har man Dattatrya-templet (Ganagapur), Sharanabasaveshwar-templet (Gulbarga), Shri Hulakantheshwar-templet (Herur B.) og Ghathargi Bhagamma-templet. Disse tre templene ligger på bredden av Bhima-elven.

Klima
-----

Været i Gulbarga består av tre hovedsesonger. Sommeren varer fra sent i februar til midten av juni, og temperaturen varierer vanligvis mellom 40 og 46 °C. Gulbarga har dermed en veldig varm sommer, med temperaturer opp imot 50 °C enkelte ganger. Deretter kommer sørvest-monsunen som varer fra midten av juni til sent i september. Temperaturene varierer mellom 27 og 34 °C. Vinteren har tørt vær, og varer frem til midten av januar. Temperaturene pleier å ligge mellom 10 og 26 °C.

Demografi
---------

Ifølge folketellingen i 2001 hadde Gulbarga 427 929 innbyggere. Av dette befolkningstallet utgjorde 52 % menn og 48 % kvinner. Gjennomsnittlig lesekyndighet i byen var 67 %, noe som var høyere enn landsgjennomsnittet på 59,5 %. Mannlig lesekyndighet var 73 % og kvinnelig lesekyndighet bare 60 %. 13 % av befolkningen var barn under 6 år. 

Kannada er det offisielle språket og blir talt av majoriteten i distriktet, men det mest talte språket i selve byen er urdu. Engelsk blir også brukt, og forstås av mange. Hinduisme og islam er de to religionene som har flest tilhengere i byen. Urdukulturen i Gulbarga ligner mye på den i Hyderabad. Til og med kannadaspråket som blir talt her er påvirket av hyderabadi (deccani) urdu. I byen bor det også mange marathifolk.

Eksterne lenker
---------------

* Byens offisielle nettside (engelsk)
* Gulbarga-City.weebly.com (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** GeoNames
 |
**Eva Margrethe Haug**, kjent som **Vivi Haug** (1936–2014) var en norsk skuespiller som i hovedsak befattet seg med revyer. Hun er kjent fra rollen som en særdeles pratsom dame i en serie reklamefilmer for avisa *Verdens Gang* i 2006. Hun ble etter reklamen omtalt som «Norges mest populære skravlekjærring» og «VG-dama».

Utover reklamejobber på TV spilte Haug for det meste i lokale revyer i Fredrikstad. I 2012 spilte hun sammen med Øivind «Raymond» Johannessen og Tor Erik Gunstrøm (fra Dizzie Tunes) i revyen *Fire haker og en sprekk*. Hennes første rolle i Fredrikstad var i "Født i går" i 1962 for Studiescenen i Bibliotekets Aula. I 2006 medvirket hun i filmen *Lange flate ballær*, som ble hennes første spillefilm. Hun medvirket senere i filmer som *Lange flate ballær 2* (2008) og barnefilmen *Gråtass får en ny venn* (2011). Hun hadde også en gjesteopptreden i KLMs Nachspiel i 1992.

Haug døde etter kort tids sykeleie i 2014, 77 år gammel.

Navn
----

Foreldrene til Haug hadde tenkt å gi hennet navnet Vivi ved dåpen, men da de møtte opp i kirken til dåpen fikk de vite at det navnet ikke ble akseptert, og i all hast ble navnet gjort om til Eva Margrethe. Hun var fra barndommen av kjent og tiltalt som Vivi, og brukte døpenavnet kun når hun skulle signere offentlige dokumenter.

Referanser
----------

1. 1 2   Internet Movie Database, IMDb-nummer nm2278361, besøkt 15. juli 2016[Hentet fra Wikidata]
2. ↑   Fredriksstad Blad, utgitt 21. november 2014, besøkt 11. august 2021, «Vivi Haug ble født i Fredrikstad 13. oktober 1936.»[Hentet fra Wikidata]
3. ↑   NRK Nyheter, www.nrk.no, utgitt 2014, besøkt 11. august 2021[Hentet fra Wikidata]
4. ↑  Nilsson, Stig (14. april 2012). «Kjendisenes ukjente mellomnavn». *Fredriksstad Blad* **(norsk)**. Besøkt 11. august 2021.
5. 1 2 3  Fjærvik, Steffen (5. oktober 2014). «Revyskuespilleren Vivi Haug er død». *NRK*. Besøkt 11. august 2021.
6. ↑  Bjørn Brøymer (16. oktober 2014). «Nekrolog. Vivi Haug». *www.aftenposten.no*. Besøkt 11. august 2021.
7. 1 2  «Nytt navn ved døpefonten». *Fredriksstad Blad*. 13. oktober 1990. s. 25.

Eksterne lenker
---------------

* (en) Vivi Haug på Internet Movie Database Rediger på Wikidata

* (no) Vivi Haug hos Sceneweb Rediger på Wikidata
**Vivi Kristine Schøyen Ditleff** (født 18. desember 1918, død 16. april 2014) var en norsk skuespiller og dramatiker.

Hun filmdebuterte i 1939 i Helge Lundes *Familien på Borgan*. På 1940-tallet medvirket hun i filmene *Jeg drepte!* (1942), *Vigdis* (1943) og *Sankt Hans fest* (1947). På teateret spilte Schøyen i forestillingen *To og to er tre* på Trøndelag Teater i 1942. Etter et langt avbudd spilte hun i 2009 hovedrollen i forestillingen *Fabelaktige Fiff og Fam*.

I 1944 blev Schøyens første drama *Morild* oppført på Carl Johan-teatret i Oslo. Etter mange års fravær ble hennes enakter *Opium* oppført i Radioteatret i 1982. Blant hennes øvrige verk kan nevnes *Over til rødt* (Centralteatret, 1988), *Mellom barken og veden* (Det Åpne Teater, 1989) og *Det er bare min kone!* (Det Åpne Teater, 1995).

Filmografi
----------

* 1939 – *Familien på Borgan*
* 1942 – *Jeg drepte!*
* 1943 – *Vigdis*
* 1947 – *Sankt Hans fest*

Referanser
----------

1. 1 2 3   Digitalarkivet, oppført som Vivi Kristine Schøyen Ditleff[Hentet fra Wikidata]
2. ↑  «Vivi Schøyen». *Norsk filmografi*. Nasjonalbiblioteket. Besøkt 12. juni 2016.
3. ↑  «Vivi Schøyen». Sceneweb. Besøkt 12. juni 2016.
4. 1 2  «Vivi Schøyen 1918–2014». Dramatikerforbundet. Arkivert fra originalen 16. juni 2016. Besøkt 12. juni 2016.

Eksterne lenker
---------------

* (en) Vivi Schøyen på Internet Movie Database Rediger på Wikidata

* (no) Vivi Schøyen hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF
 |
**Irmgard Maria Elisabeth Möller** (født 13. mai 1947 i Bielefeld) er et tidligere medlem av den venstreekstreme terrororganisasjonen Rote Armee Fraktion (**RAF**).

Liv
---

Irmgard Möller kom fra middelklasseforhold og studerte germanistikk. I 1971 sluttet hun seg til RAF og ble arrestert av politiet i juli 1972. Möller ble dømt for medlemskap i en terrororganisasjon i 1976, og i 1979 ble hun dømt til livsvarig fengsel for tre drap.

Möller forsøkte å ta sitt eget liv i Stammheim-fengselet den 18. oktober 1977, under «den tyske høsten», men selvmordsforsøket mislyktes. I det som ble kjent som «Stammheim-natten» tok Andreas Baader, Gudrun Ensslin og Jan-Carl Raspe sine egne liv. Möller har alltid benektet at det var tale om et kollektivt selvmord, og påstår at det dreide seg om drap og drapsforsøk utført av myndighetene.

Etter å ha sonet over 23 år i fengsel og gjennomført 12 sultestreiker ble Irmgard Möller løslatt fra Lübeck fengsel av helsegrunner i 1994.

Referanser
----------

1. ↑   ČSFD, ČSFD person-ID 146514[Hentet fra Wikidata]
2. ↑   Die Welt, www.welt.de[Hentet fra Wikidata]

Eksterne lenker
---------------

* (en) Irmgard Möller på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
**Nedre Romerike Cheerleading Tigers** eller **NRC Tigers** er en norsk cheerleading-klubb, opprettet 1. november 2001. Etter ti års drift oppgir klubben selv at den er «Norges største».

NRC Tigers deltok i sitt første NM i 2002. De første årene deltok også klubben som cheerleadere på kampene til LSK fotball og for Nit-Hak Håndballklubb. Klubben har blant annet deltatt på Topp20 på Rådhusplassen i Oslo, ved NRJ in the park under Norway Cup, Idrettsgallaen 2005 og Interstate hiphop festival i Oslo i 2004.

I 2011 har klubben lag for alle aldre og nivåer, både junior, senior og peewee cheerlag. Klubben har i dag over 500 utøvere fra hele Romerike og Oslo, fordelt på 12 lag.

NRC Tigers deltok i mai 2016 med ca. 40 utøvere på 4 forestillinger i Oslo Spektrum under Norsk Militær Tattoo, forestillingene ble filmet og vist på NRK senere det året.

Referanser
----------

1. ↑  NRC Tigers hjemmeside Arkivert 31. oktober 2011 hos Wayback Machine. (Besøkt 6. november 2011)
2. ↑  Offisielt program for Norsk Militær Tattoo 2016

Eksterne lenker
---------------

* NRC Tigers hjemmeside
**Patrick Galen Dempsey** (født 13. januar 1966 i Lewiston i Maine) er en amerikansk skuespiller med irske aner. Han ble kjent på 1980-tallet, og har siden spilt i flere filmer, blant annet *Transformers: Dark of the Moon*, *Can't Buy Me Love*, *Loverboy* og *Sweet Home Alabama*.

Den aller første større TV-rollen Dempsey fikk var imidlertid som nevrokirurgen Dr Derek Sheperd i Grey's Anatomy, som hadde premiere på sesong 1 i USA i mars 2005. Serien vises for øvrig også i Norge. Han har i tillegg hatt mindre roller i TV-serier som *Will & Grace* og *The Practice*. 

Dempsey har tidligere vært sjonglør og deltatt i nasjonale sjonglørkonkurranser i USA. Da han var ung, hadde han store drømmer om å bli supermodell. Han liker å kjøre bil på fritiden og er medeier i et indycar-lag. Han er også glad i å sykle.

Dempsey har vært nominert til flere priser, både alene og som del av skuespillerensemblet i blant annet Grey's Anatomy

Han har vært gift to ganger. Første gang giftet han seg i 1987, med moren til sin bestevenn. Dette ekteskapet varte frem til 1994. Fem år senere, i juli 1999, giftet han seg på nytt, nå med stylisten Jillian Fink som han fikk en datter med i januar 2002. I september 2006 ble det avslørt at paret igjen ventet barn. 1. februar 2007 fødte Patricks kone to gutter, som har fått navnene Darby Galen og Sullivan Patrick.

Patrick Galen Dempsey har to søstre, som begge er eldre enn ham.

Han har vært et par ganger på norsk TV utenom serier også, blant annet ble han med i Senkveld med Thomas og Harald. I april 2013 var han også med på programmet På hjul med Dag Otto.

Referanser
----------

1. ↑   www.elle.fr[Hentet fra Wikidata]
2. ↑   Internet Movie Database, besøkt 25. juni 2019[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Patrick Dempsey – kategori av bilder, video eller lyd på Commons Rediger på Wikidata
* (en) Patrick Dempsey – racing-reference.info Rediger på Wikidata

* (en) Patrick Dempsey – Driver Database Rediger på Wikidata
* Patrick Dempseys biografi på ABC Arkivert 27. august 2006 hos Wayback Machine.
* (en) Patrick Dempsey på Internet Movie Database Rediger på Wikidata

* (sv) Patrick Dempsey i Svensk Filmdatabas Rediger på Wikidata

* (da) Patrick Dempsey på Filmdatabasen Rediger på Wikidata

* (da) Patrick Dempsey på Scope Rediger på Wikidata

* (fr) Patrick Dempsey på Allociné Rediger på Wikidata

* (en) Patrick Dempsey på AllMovie Rediger på Wikidata

* (en) Patrick Dempsey hos Turner Classic Movies Rediger på Wikidata

* (en) Patrick Dempsey hos Rotten Tomatoes Rediger på Wikidata

* (en) Patrick Dempsey hos The Movie Database Rediger på Wikidata

* (en) Patrick Dempsey hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** Munzinger (iba)
 |
Groot Constantia er i dag et nasjonalmonument.
**Simon van der Stel** (født 14. oktober 1639 til sjøs på vei til Mauritius, død 24. juni 1712) var den første guvernøren av Kappkolonien. Han var sønn av Adriaan van der Stel, en embetsmann i det nederlandske Ostindiske kompani som var kommandant på Mauritius, og Maria Lievens, delvis av malaysisk opphav. Han giftet seg med Johanna Jacoba Six (1645–1700).

Han ble kommandant av Kapp i 1679. Året etter ble byen Stellenbosch grunnlagt og oppkalt etter ham. I 1691 ble han forfremmet til guvernør. Det var mens van der Stel var guvernør at det ankom franske hugenotter til kolonien.

Han trakk seg tilbake i 1699 og ble etterfulgt av sin sønn Willem Adriaan van der Stel. Da han trakk seg tilbake, utviklet han sin eiendom i Constantia, Groot Constantia, hvor han døde i 1712.

Referanser
----------

1. 1 2   Biographical Database of Southern African Science, oppført som Simon Van der Stel, S2A3 Biographical Database ID 2926, besøkt 9. oktober 2017[Hentet fra Wikidata]
2. 1 2   Biografisch Portaal, oppført som Symon van der Stel, Biografisch Portaal number 64331699, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6kb0vkh, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** SUDOC **·** BPN **·** CiNii
 |
**Nobelfesten** er en bankett som holdes i Blå hallen i Stockholms stadshus etter utdelingen av Nobelprisen. På banketten serveres en middag med flere retter, dessuten er det underholdning og dans som følges av lokale medier. Antrekket er högtidsdräkt, eksempelvis folkedrakt. Etter middagen venter dans i Gyllene salen. Banketten og dansen som direktesendes av Sveriges Television og Sveriges Radio med høye seer- og lyttertall, har av hoffet blitt sammenlignet med deres publika spisningar på 1700- og 1800-tallet.

Historikk
---------

Nobelbanketten 1958 i Gyllene salen
På den første banketten i 1901 var det 113 mannlige gjester. Frem til 1923 var banketten kalt Nobelmiddagen; før 1930 ble banketten holdt i Vinterträdgården på Stockholms Grand Hôtel Royal. Banketten har også vært holdt på Svenska akademien og i Gyllene salen.

Gjester
-------

Den svenske kongefamilien deltar som hedersgjester. Pristagerne pleier å ledsages av hele sin familie. Antallet gjester er cirka 1 300, inklusive 200 studenter. Dronningen har alltid verten, Nobelstiftelsens formann, til bords.

Referanser
----------

1. ↑  «royalcourt.se». Arkivert fra originalen 16. mai 2011. Besøkt 10. desember 2015.
2. ↑  Söderlind, Ulrica. «The Nobel Banquets - A Century of Culinary History». Nobelprize.org. Besøkt 10. desember 2011.
3. ↑  «Nobelfesten». Stockholms stad. 8. april 2010. Besøkt 10. desember 2011.
4. ↑  Levinovitz, Agneta Wallin (2001). s. 127.  Manglende eller tom `|tittel=` (hjelp)
**Noah Vicktor** (født 18. august 2001 i Freilassing) er en snøbrettkjører fra Tyskland, som representerer klubben WSV Bischofswiesen. Han deltok i slopestyle under Vinter-OL 2022 i Beijing, der han kom på 16.-plass.

Idrettskarriere
---------------

Vicktor deltok i Junior-VM i snøbrett 2017, og kom der på 25.-plass i big air og 28.-plass i slopestyle, og han kom på 24.-plass i slopestyle under Junior-VM i snøbrett 2018. Under Junior-VM i snøbrett 2019 kom han på fjerdeplass i slopestyle og 50.-plass i big air. Under VM i freestyle og snøbrett 2021 kom han på 23.plass i slopestyle og 19.-plass i big air.

Han kom på 72.-plass sammenlagt i verdenscupen i 2019/20, og på 33.-plass i sesongen 2020/21. I europacupen i snøbrett kom han på åttendeplass i slopestylecupen i 2017/18, og i europacupen 2018/19 vant han slopestyle og kom på andreplass i big air. Han kom på 38.-plass i big air under europacupen i 2019/20, og på 16.-plass i slopestyle & big air i europacupen i 2020/21.

Under Vinter-OL 2022 kom han på 16.-plass i slopestyle.

Referanser
----------

1. 1 2  Olympics.com - *Noah Vicktor* Arkivert 7. februar 2022 hos Wayback Machine. besøkt 7. februar 2022.
2. ↑  FIS - *Noah Vicktor - Results*, besøkt 7. februar 2022.
3. ↑  FIS - *Cup standings - Europa cup 2018*, besøkt 7. februar 2022.
4. ↑  FIS - *Cup standings - Europa cup 2019*, besøkt 7. februar 2022.
5. ↑  FIS - *Cup standings - Europa cup 2020*, besøkt 7. februar 2022.
6. ↑  FIS - *Cup standings - Europa cup 2021*, besøkt 7. februar 2022.

Eksterne lenker
---------------

* (en) Noah Vicktor – Olympics.com Rediger på Wikidata

* (en) Noah Vicktor – Olympedia Rediger på Wikidata
**Laurie Wisefield** (født 27. august 1952 i London) er en britisk musiker. Han er kjent som gitarist i bandene Home, Wishbone Ash, Tina Turner og Joe Cocker. 

Wisefield var en av grunnleggerne bak bandet *Home*, som var et oppvarmingsband for Led Zeppelin, og hvor han spilte gitar og sang sammen med Al Stuart. Andy Powell, gitaristen i Wishbone Ash, så bandet spille i New York og ble imponert av Lauries gitarspill. De spilte litt sammen og knyttet bånd. Da Andy Powell dro tilbake til England fikk han nyheten om at bandets gitarist Ted Turner pensjonerte seg og forlot bandet. Powell tok da kontakt med Wisefield og ville ha han som erstatter for Turner. Laurie ble tatt opp som fullverdig medlem i 1974 og debuterte med utgivelsen *There's the Rub*. Wisefield ble med bandet i 12 år. I denne perioden fikk han til et godt samspill med Powell, skrev nytt materiale og tok med seg et hardere image og lydbilde til bandet.

Etter at han forlot Wishbone Ash i 1985 på grunn av at han følte for nye utfordringer, var han med på turnéen til Tina Turner. I 1992, da Tina Turners manager Roger Davies, tok over managementet til Joe Cocker, ble Wisefield forespurt om å bli med i bandet til Cocker for å hjelpe dem i en musikalsk retning. Han turnerte med Cocker en god periode og jobbet også med Roger Chapman, hvor han var med som gitarist og låtskriver på albumet *Under No Obligation* og turnéer i både Tyskland og England.

I nyere tid har Laurie opptråd i West End-produksjonen av Queen/Ben Elton-musikalen *We Will Rock You* ved Londons Dominion Theatre.

Referanser
----------

1. ↑   Discogs, Discogs artist-ID 341361, besøkt 9. oktober 2017[Hentet fra Wikidata]

Eksterne lenker
---------------

* (en) Laurie Wisefield på Discogs Rediger på Wikidata

* (en) Laurie Wisefield på MusicBrainz Rediger på Wikidata

* (en) Laurie Wisefield på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** MusicBrainz **·** Discogs **·** AllMusic
 |
**Leopold III** (født 1. september 1821, død 8. desember 1875) var fyrste av Lippe fra 1851 til 1875.

Han ble født i Detmold som eldste sønn av Leopold II og Emilie av Schwarzburg-Sondershausen. Etter at faren døde den 1. januar 1851 overtok han som regjerende fyrste. I 1854 ga Leopold III katolikker lov til å etablere sine egne prestegjeld og bygge sine egne kirker i Lippe. Da han ble fyrste var Lippe en del av det tyske forbund, og han viste støtte til Preussen under den østerriksk-prøyssiske krig i 1866. Etter krigen og ved oppløsningen av det tyske forbund ble Lippe med i det nordtyske forbund i 1867. Fyrstedømmet forble en del av forbundet før dannelsen av det tyske rike i 1871. 

Leopold ble gift med prinsesse Elisabeth av Schwarzburg-Rudolstadt, datter av Albert av Schwarzburg-Rudolstadt, den 17. april 1852 i Rudolstadt. De fikk ingen barn, og derfor tok Leopolds bror Woldemar over da han døde 8. desember 1875 i Detmold.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. ↑   Gemeinsame Normdatei, besøkt 10. desember 2014[Hentet fra Wikidata]
3. ↑   Gemeinsame Normdatei, besøkt 30. desember 2014[Hentet fra Wikidata]

|  |
| --- |
| Leopold III av Lippe **Huset Lippe****Født:** 1. september 1821  **Død:** 8. desember 1875 |
| Titler som regent |
| Forgjenger :**Leopold II** | **Fyrste av Lippe**1851-1875 | Etterfølger :**Woldemar** |

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND
 |
*Denne artikkelen nevner Wikimedia eller et av Wikimedias prosjekter. Vær oppmerksom på at Wikipedia er et Wikimedia-prosjekt.*
Wikiquote-logoenWikiquote-logoen
**Wikiquote** er et av Wikipedias søsterprosjekter og bruker den samme MediaWiki-programvaren. Den er nært beslektet med de andre wiki-baserte prosjektene drevet av Wikimedia Foundation. Det er basert på en idé av Daniel Alston som ble satt ut i livet av Brion Wibber. Målet er å lage en samling med sitater fra personer, bøker og ordspråk, og gi ytterligere detaljer om dem.

Prosjektet fantes opprinnelig bare på engelsk, men den 17. juli 2004 ble flere språk lagt til.

Eksterne lenker
---------------

* (mul) Offisielt nettsted Rediger på Wikidata

* (en) Wikiquote – kategori av bilder, video eller lyd på Commons Rediger på Wikidata

* (en) Wikiquote – galleri av bilder, video eller lyd på Commons Rediger på Wikidata
* Norsk versjon

| * v
* d
* r
Wikimedia-prosjekter |
| --- |
| 
* Wikibøker
* Wikidata
* Wikifunctions
* Wikimedia Commons
* Wikinytt
* Wikipedia
* Wikiquote
* Wikikilden
* Wikispecies
* Wikiversity
* Wikivoyage
* Wiktionary

 |

Portal: Litteratur
**Jõelähtme kommune** er en landkommune i Harju fylke i Estland. Kommunen har cirka 6 500 innbyggere (2015) og et areal på 211 km². Kommunens administrasjonssenter ligger i Jõelähtme.

Gjennom kommunen renner elva Jägala ut i Finskebukta, og i denne elva ligger Jägalafossen. Ved utløpet av elva i havet har det bodd mennesker siden 6500 f.Kr, og restene av et 3 hektar stort, befestet område vitner om en eldgammel og stor bosetning her. Fra Jägala nevnes den første kjente estiske vannmøllen, i 1240. Elva ble regulert i 1924 med Linnamäe vannkraftverk, men dette ble sprengt av Den røde armé i 1941 og ikke gjenoppbygget før 2002. I ruinene av kraftverket ble scener fra filmen Stalker tatt opp. Maleren Tiit Pääsuke har malt en rekke malerier ved Jägalafossen.

Litt lengre nordøst ligger den gamle fiskebyen Kaberneeme, hvor det på 1800-tallet lå store fiskemottak, røykerier og en ansjosfabrikk. Roman Nyman (1881–1951) malte en rekke sommerlige kystmotiver her i 1942. Mange av maleriene ble solgt til tyske offiserer utstasjonert i Estland.

Bilder
------

* SahaSaha
* RebalaRebala
* IhasaluIhasalu
* KostivereKostivere
* JõelähtmeJõelähtme
* Lagedi, MuugaLagedi, Muuga
* JägalaJägala

Referanser
----------

1. ↑  ; *Det estiske landinspektorat*; besøksdato: 11. mars 2018.
2. ↑  ; *Estlands statistikkbyrå*; besøksdato: 26. juli 2023.
3. ↑  Kokk, Aavo og Eilart, Andres: *Brushstroke Estonia*, Forlaget Regio, Tallinn 2011, side 36.

Eksterne lenker
---------------

* Offisielt nettsted Rediger på Wikidata

* (en) Jõelähtme Parish – kategori av bilder, video eller lyd på Commons Rediger på Wikidata

| * v
* d
* r
Kommuner i Harju fylke |
| --- |
| Harjus fylkesvåpen | Bykommuner | Keila **·** Loksa **·** Maardu **·** Tallinn | Estlands flagg |
| Landkommuner | Anija **·** Harku **·** Jõelähtme **·** Kiili **·** Kose **·** Kuusalu **·** Lääne-Harju **·** Raasiku **·** Rae **·** Saku **·** Saue **·** Viimsi |
| Historiske kommuner | Aegviidu **·** Kehra **·** Keila **·** Kernu **·** Kõue **·** Loksa **·** Nissi **·** Padise **·** Paldiski **·** Saue (bykommune) **·** Vasalemma |

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
**Kunnskapens forbannelse** er vanskeligheten med å forestille seg hvordan det er for andre å ikke vite noe som en selv vet. Dette fører til fagfolks ofte manglende evne til å formidle kunnskap fordi de mangler evne til å forestille seg hvilken bakgrunnskunnskap som leserne eller tilhørerne mangler. Det omtales som en «forbannelse» fordi effekten er et tilsynelatende paradoks, nemlig at god fagkunnskap ikke nødvendigvis medfører god evne til å formidle kunnskapen. Dette skyldes gjerne at formidleren ubevisst tar for gitt kjennskap til fagspråk, overdreven abstraksjon, udefinerte begrep eller resonnementer som forutsetter kunnskaper som krever særskilt utdanning eller erfaring.

Kunnskapens forbannelse regnes som et vesentlig kognitivt bias, og fra engelsk *curse of knowledge*.

Psykologen Steven Pinker regner kunnskapens forbannelse som hovedårsak til at så mye sakprosa er uforståelig for leserne.

Se også
-------

* Klarspråk
* Pedagogikk

Referanser
----------

1. 1 2  Pinker, Steven (2014). «4». *The Sense of Style: The Thinking Person's Guide to Writing in the 21st Century*. ISBN 9780670025855. «Call it the Curse of Knowledge: a difficulty in imagining what it is like for someone else not to know something that you know.»
**Kunnskapsbasert praksis** eller **evidensbasert praksis** (engelsk: *evidence-based practice*) er en tilnærming til behandling og forskning særlig innen helseorienterte fag og profesjoner, i første rekke medisin og psykologi. Begrepet omfatter evidensbasert medisin, evidensbasert psykologi, evidensbasert sykepleie og tjenester fra annet helsepersonell. Begrepet knyttes dermed ikke bare til ett av områdene og utelukker ikke annet helsepersonell.

Kunnskapsbasert praksis er å ta faglige avgjørelser basert på systematisk innhentet forskningsbasert kunnskap, erfaringsbasert kunnskap og ved å lytte til pasientens ønsker og behov i en gitt situasjon.

Kunnskapskildene
----------------

Kunnskapskildene kan for eksempel være kollegaer, eksperter, forskning, retningslinjer, kurs osv. Kildene har styrker og svakheter. De som arbeider i klinisk praksis, må være bevisst på disse styrkene og svakhetene. Kunnskapsbasert praksis bidrar til å øke bevisstheten om og reflektere over hvilke kunnskapskilder man baserer sine handlinger på.

Formål
------

Formålet med kunnskapsbasert praksis er å styrke beslutningsgrunnlaget til de som jobber i helse- og sosialsektoren, og bevisstgjøre hvor de henter sin kunnskap fra. Prosedyrer som ikke er basert på oppdatert kunnskap kan i verste fall føre til feilbehandling av pasienter. Derfor er det viktig at helsepersonell lærer seg metoder for hvordan de skal søke seg fram til den beste tilgjengelige kunnskapen og kritisk vurdere denne.

Seks trinn
----------

Prosessen i kunnskapsbasert praksis består av seks trinn:

1. Refleksjon over egen praksis
2. Formulere spørsmål (spørsmålsformulering)
3. Finne forskningsbasert kunnskap (litteratursøk)
4. Kritisk vurdere forskningen
5. Anvende forskningsbasert kunnskap med erfaringsbasert kunnskap og brukerens behov
6. Evaluere egen praksis

Se også
-------

* Kunnskapsbasert medisin

Kilder
------

* Nettside om kunnskapsbasert praksis
* Nasjonalt kunnskapssenter for helsetjenesten Arkivert 5. desember 2012 hos Wayback Machine.
**It Works!** er et amerikansk nettverksselskap etablert i 2001 av Mark B. Pentecost.

Selskapet benytter forretningsmodellen multi-level marketing (MLM) til å markedsføre og selge såkalte «body wraps» og kosttilskudd via uavhengige salgsrepresentanter. For å registrere seg som salgsrepresentant kreves det at man kjøper en pakke til 99 dollar, og deretter handler produkter hver måned for minimum 80 dollar.

I 2014 hadde It Works! virksomhet i 19 land, over 100 000 selvstendige salgsrepresentanter, og 538 millioner dollar i årlig omsetning.

Mark B. Pentecost er opprinnelig lærer. Før han etablerte It Works! var han salgsrepresentant for det nå nedlagte MLM-selskapet Excel Telecommunication som solgte langdistanse telefonsamtaler.

Referanser
----------

1. ↑  It Works! Global announces launch of first chewable dietary supplement News-Medical.net
2. ↑  It Works? Not Likely: The Dangers of Multi-Level Marketing The Banner
3. ↑  How ‘It Works!’ dominated Facebook and drove more than $1 billion in sales
4. ↑  A Private Island In Paradise For A High School Teacher Turned Millionaire Forbes
5. ↑  High School Teacher Turned Multi-Millionaire: It Works! Forbes

Eksterne lenker
---------------

* (en) Offisielt nettsted Rediger på Wikidata

Portal: Alternativ behandling
**«It Won't Be Long»** er en sang av The Beatles og er åpningsporet på deres andre album *With The Beatles* som ble utgitt 22. november 1963. I USA ble «It Won't Be Long» utgitt 20. januar 1964 på albumet *Meet The Beatles*. Sangen ble primært skrevet av John Lennon med hjelp fra Paul McCartney (og ble offisielt kreditert Lennon/McCartney).

Teksten
-------

Teksens jeg lengter etter en person som har forlatt vedkommende. Omtrent en måned etter at hans mor døde 15. juli 1958, ble Lennon kjæreste med Telma McGough og deres forhold varte fram til påsken 1959. McGough hevdet at de sanger hvor Lennon uttrykket lengsel etter en (eller flere) person som har forlatt ham, ikke nødvendigvis var lengsler etter en kjæreste, men heller hans foreldre som hver for seg forlot ham i barndommen. Ellers inneholder teksten ordspillet: it won't *be long* til I *belong* to you.

Innspilling
-----------

«It Won't Be Long» ble innspilt 30. juli 1963 i Abbey Road Studios. De forsøkte seg på ti tagninger, men måtte avbryte arbeidet siden de skulle spille inn et *Saturday Club* program for BBC radio. Tilbake i Abbey Road spilte de inn tagning 11 – 17, hvorav de fikk til den siste bra; men ikke mot slutten av sangen. Derfor lot de være å spille låta i sin helhet på tagning 18 – 21; de spilte bare fra og med det punkt hvor foregående forsøk ikke ble tilfredsstillende. Derfor ble produsent George Martin og hans stab, nødt til å klippe sammen starten av tagning 17 med 21. Dette gjorde de 21. august 1963. Koblingspunktet inntreffer etter all sannsynligvis 1:08 inn i sangen.

Musikere og instrumenter
------------------------

* John Lennon: rytmegitar, vokal
* Paul McCartney: bass, kor
* George Harrison: sologitar, kor
* Ringo Starr: trommer

Gruppen spilte aldri sangen offentlig i konsert sammenheng, men de mimet etter den 20. mars 1964 i TV-programmet *Ready Steady Go!*

Referanser
----------

1. 1 2  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 34/200/201
2. ↑  Carter, Imogen: John Lennon, the boy we knew, *The Observer*, 13. desember 2009
3. ↑  Turner, Steve (2009) *The Stories Behind the Songs 1962 – 1966*, Carlton Books Limited ISBN 978-1-847-32267-8
4. 1 2  MacDonald, Ian (2005). *Revolution in the Head: The Beatles' Records and the Sixties* (andre utgave). London: Pimlico. ISBN 1-844-13828-3 s. 70
5. ↑  Lewisohn, Mark (1992). *The Complete Beatles Chronicle: The Definitive Day-By-Day Guide To The Beatles' Entire Career*. London: Pyramid Books. ISBN 1-855-10021-5 s. 152

Eksterne lenker
---------------

* Sangteksten Arkivert 12. november 2011 hos Wayback Machine.
**MS «Concordia»** var et stykkgodsskip med lasteevne 8985 dødvekttonn som ble bygget av Burmeister & Wain i København i Danmark for Skjelbreds Rederi AS i Kristiansand. Byggeåret var 1940.

Ved krigsutbruddet den 9. april 1940 var skipet enten fremdeles ved verksted eller et sted i området Norge-Danmark. Skipet var utsatt for angrep en eller flere ganger under andre verdenskrig ifølge muntlige kilder.

Skipets historie under krigen 1940-45 er bare delvis kjent. Det berettes om to angrep på skipet i skandinavisk område, den 18. november 1942 på en tur fra Moss til Bremen og ved verksted i Sandefjord den 2. april 1945.

Både beretninger og skriftlige kilder er litt motstridende. Etter krigen gikk skipet i ordinær fart for rederiet frem til 1956-58 (omtrentlig). Samtidig med at rederiet bygget MS «Truth» som var et større skip, ble MS «Concordia» solgt til et rederi i Hellas.

Før leveringen til kjøperen lå skipet ved verksted på Bredalsholmen i Kristiansand. Skipet ble levert i Hellas og ført av skipets daværende kaptein Torleiv Torkildsen fra Kristiansand på den siste turen med norsk flagg.

Modell av skipet er oppbevart i kontorbygget hvor rederiet tidligere holdt til, Østre Strandgate 29 i Kristiansand.

Eksterne lenker
---------------

* Stykkgodsskipet Concordia hos warsailors.com
* «D/S Concordia». Lillesand sjømannsforening. Besøkt 6. januar 2019.
**Plänterwald** er en ortsteil i bydelen Treptow-Köpenick i Berlin.

Geografi
--------

Plänterwald grenser i nord til Alt-Treptow, i øst (atskilt av Spree) til Friedrichshain, Rummelsberg og Oberschöneweide, i sør til Baumschulenweg og i vest til Neukölln.

Historie
--------

Området for Plänterwald ble innlemmet i Stor-Berlin i 1920 og lå mellom 1945 og 1990 i Øst-Berlin. Det ble i 1997 utskilt fra Alt-Treptow og Baumschulenweg som ortsteil. Boligområdet Plänterwald eksisterte da allerede, oppkalt etter Forst Plänterwald (norsk: Plänterwaldskogen), anlagt som en bestemt form for blandingsskog (tysk: Plenterwald). Dagens boligområde Plänterwald ligger sørvest i ortsteilen. 

Plänterwaldskogen er 890 dekar og strekker seg mellom Alt-Treptow i nordvest og Baumschulenweg i sør. Den ble anlagt ved bredden av Spree i 1760 og ble deretter forstmessig utnyttet. Fra 1876 har skogen som i nord grenser til Treptowparken, vært rekreasjonsområde. 

Fornøyelsesparken *Kulturpark Berlin* ble i 1969 oppført nord i Planterwäld. Før Tysklands gjenforening hadde den årlig ca 1,5 millioner besøkende. Parken ble gjenåpnet i 1992 som *Spreepark*, men stengt i 2001 som følge av et angivelig bedrageri.

Sør for området for Spreeparken finnes Eierhäuschen, et historisk utfluktssted fra 1800-tallet. Det står tomt siden 1990.

I Plänterwald finnes en rekke kolonihager.

Bilder
------

* Stralauer Fischer (fiskeren fra Stralau) er en skulptur ved Treptow gamle rådhus (Reinhold Felderhoff 1916)*Stralauer Fischer* (fiskeren fra Stralau) er en skulptur ved Treptow gamle rådhus (Reinhold Felderhoff 1916)
* Karpfenjule ved Treptow rådhus, representerer de kvinnelige fiskeselgerne i Plänterwald (Ursula Eichelberger og Peter Dietsch)*Karpfenjule* ved Treptow rådhus, representerer de kvinnelige fiskeselgerne i Plänterwald (Ursula Eichelberger og Peter Dietsch)
* Utfartsstedet Eierhäuschen tegnet i 1896.Utfartsstedet Eierhäuschen tegnet i 1896.
* Kart over PlänterwaldKart over Plänterwald
* Köpenicker Landstrasse i PlänterwaldKöpenicker Landstrasse i Plänterwald

Kollektiv transport
-------------------

Plänterwald stasjon i sørvest, trafikkeres av S-Bahn (linjene S8, S85 og S9).

Referanser
----------

1. ↑  Skulpturen også kalt *Fischerbrunnen am Rathaus Treptow* på berlin.deBesøkt 8. april 2012
2. ↑  berlin.de Besøkt 8. april 2012

Eksterne lenker
---------------

* (en) Berlin-Plänterwald – kategori av bilder, video eller lyd på Commons Rediger på Wikidata

* (en) Berlin-Plänterwald – galleri av bilder, video eller lyd på Commons Rediger på Wikidata
* ProPlänterwald – Bürgerinitiative
* Information zum Ortsteil, Bezirksamt Treptow-Köpenick von Berlin

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
***Xena: Warrior Princess*** er en amerikansk TV-serie som gikk fra 1995 til 2001. Serien blandet tradisjonelle skrekkfilmelementer med typiske amerikanske ungdomsserier. Serien var laget av Robert Tapert, og produsert av Renaissance Pictures.

Stiftelsen *Barnevakten* ble etablert i år 2000, som en konsekvens av at Roar Røyse reagerte på at TV-serien ble sendt på dagtid da barn og unge så på TV. Røyse kontaktet annonsørene som hadde reklametid før og etter serien og oppfordret dem til å trekke seg som annonsører. Senere innførte Stortinget en lov som påla TV-selskap å flytte serier som Xena til etter klokken 19.00.

Handling
--------

Handlingen er lagt til antikkens Hellas (noen ganger med henvisning til det romerske Hellas) og ble filmet på New Zealand. Det antikke Hellas som blir filmet i TV-serien. var i stor grad avledet fra historiske områder og skikker. Men kjente steder og hendelser - slag, handelsruter, byer og så videre - er oppdiktet for å generere en attraktiv fiktiv verden. Området er ofte under angrep fra ulike krigsherrer, og det finnes en rekke fredløse.

Alle de viktigste byene i TV-serien er oppkalt etter forskjellige historiske byer i det antikke Hellas. Deriblant Amfipolis (fødestedet til Xena) Potidaia (fødestedet til Gabrielle) og Athen (fødestedet til Joxer) samt Korint, Delphi og Kirra (fødestedet til Callisto) som ble brent ned og fullstendig ødelagt av Xenas hær.

Etter hvert som TV-serien utvikler seg, finner imidlertid en rekke hendelser sted gjennom mer moderne tider og områder, fra Kleopatra til Julius Cæsars Roma. Østlige religioner blir også berørt, men med lite hensyn til nøyaktig tid eller sted.

Skuespillere
------------

Lucy Lawless.
* Lucy Lawless som Xena
* Renee O'Connor som Gabrielle.
* Ted Raimi som Joxer.
* Kevin Smith som Ares.
* Hudson Leick som Callisto
* Karl Urban som Julius Caesar
* Adrienne Wilkinson som Eve.
* Alexandra Tydings som Aphrodite.
* Marton Csokas som Borias.
* Danielle Cormack som Ephiny.
* Bruce Campbell som Autolycus-
* Timothy Omundson som Eli.
* Claire Stansfield som Alti.
* Jennifer Sky som Amarice.
* William Gregory Lee som Virgil.
* Tsianina Joelson som Varia.

Referanser
----------

1. ↑  Porno og pinsevenner

Eksterne lenker
---------------

* (en) *Xena: Warrior Princess* på Internet Movie Database Rediger på Wikidata

* (en) *Xena: Warrior Princess* på The Movie Database – TV Rediger på Wikidata

* (en) *Xena: Warrior Princess* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data)
 |
MS «Dronning Tyra» ved Helgelandsmoen brygge
**MS «Dronning Tyra»** er en 20 meter lang og 5 meter bred motorbåt, sertifisert for 70 passasjerer og en besetning på fem. Skroget og konstuksjonen er gjort i rustfritt stål og alle hulrom er skummet. Den veier 30 tonn og stikker kun 1 meter dypt. Maks hastighet er 9 knop. Båten går i passasjertrafikk på Storelva og i Tyrifjorden.

Båten ble produsert ved det danske verftet Knud E. Hansen A/S i København i 1989, men ombygd i Norge i 2008. Da ble det blant annet installert to nye salonger, ny bar og nye toaletter.

MS «Dronning Tyra» har hjemmekai ved Glatved Brygge i Hønefoss, men går i turisttrafikk på elva og i Tyrifjorden når vannstanden tillater det. Den anløper blant annet Helgelandsmoen Brygge ved Helgelandsmoen Næringspark, der også rederselskapet Tyrifjord Cruise har tilhold, og Vik Brygge ved Vik i Hole. Ved bryggekanten er det satt opp gapahuk som passasjerene kan benytte, blant annet til grilling og festligheter. Det kan også serveres mat ombord i båten, som har egen bar med alle rettigheter.

Eksterne lenker
---------------

* MS «Dronning Tyra»
**Lorentz Gedde-Dahl** (født 11. oktober 1946) er en norsk arkitekt som har tegnet flere hundre boliger samt en rekke hoteller og leilighetsbygg. Gedde-Dahl hus har blitt svært ettertraktet, da helheten i prosjektene treffer flere kjøpegrupper. Funksjonelle og familievennlige planløsninger samt fine og tidsnøytrale fasader. Hans villa for Terje Høili i Fredrikstad ble i 2008 omtalt som landets største enebolig.

 

Han er oppvokst på Vettakollen, fikk skistipend og reiste til Canada for studier ved McGill University. Etter uteksaminering (*siv.ark.*) i 1971 jobbet han noen år hos Bauer & Bech. Gedde-Dahl drev fra 1981 egen praksis fra sitt kontor i Bygdøy Alle, han er av Gedde (slekt) og har seks barn, hvorav Caroline Gedde-Dahl (født 1973) ble OL-alpinist.

* Olavsgaard hotell, Skjetten, 1985 Olavsgaard hotell, Skjetten, 1985
* Quality Hotell, Florø, 1997 Quality Hotell, Florø, 1997
* Vøringsfoss hotell, Eidfjord, 2001 Vøringsfoss hotell, Eidfjord, 2001
* Industrigata (Oslo) 58, 2002 Industrigata (Oslo) 58, 2002

Referanser
----------

1. ↑  «Portfolio». *Ark. Gedde-Dahl* **(norsk)**. Besøkt 26. august 2020.
2. ↑  Marthe Skaar, *Bygger Norges største enebolig* i E24.no den 12. februar 2008.
3. ↑  *Arkitekten i Oslo Vest* i Aftenposten den 2. mars 1990.
4. 1 2  *Elsket av de nyrike, refset av kollegene* i VG den 20. november 1999.

|  |  |
| --- | --- |
| Oppslagsverk/autoritetsdata | Store norske leksikon
 |
**Lorentz Eugen Lund** (født 13. desember 1896, død 8. juli 1943) var en norsk maskinmester i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Lund var maskinmester på en av de såkalte Kvarstadbåtene, de norske skipene som ble liggende i Göteborg etter det tyske angrepet på Norge 9. april 1940. Skipene ble forsøkt brakt over til alliert havn i Storbritannia. MT «B.P. Newton» forlot Göteborg 31. mars 1942, samtidig som MT «Lind» og MT «Rigmor». Skipet ble angrepet av en tysk tråler i posisjon 57°43′N 08°32′Ø, men kom seg unna. Senere på dagen ble skipet først utsatt for angrep fra jagerfly, deretter fra bombefly. Skadene var imidlertid begrenset, og i tiltagende mørke utover kvelden unnslapp skipet videre angrep. Hun ble møtt av den britiske jageren HMS «Valorous» på morgenen 2. april og ankom Leith i Storbritannia dagen etter.

I statsråd 21. august 1942 ble Lund, sammen med skipsfører på MT «B.P. Newton» Elias R. Blindheim og skipets maskinist John Magnus Haaland, tildelt Krigskorset for under tyske angrep å ha brutt blokaden og brakt MT «B.P. Newton» fra Göteborg til sikker havn i Storbritannia. Lund ble også utnevnt til medlem av Den britiske imperieordenen.

I juli 1943 lastet MT «B.P. Newton» olje på Trinidad og seilte derfra i konvoi med East London i Sør-Afrika som mål. Skipet ble 8. juli torpedert av en tysk ubåt utenfor Paramaribo i Brasil. 23 av mannskapet omkom, blant dem Lorentz Lund.

Lund minnes i Sjømennenes minnehall i Stavern og hans navn er innskrevet på en av minneplatene over falne i Tower Hill Memorial i London.

Referanser
----------

1. ↑  Sjømennenes minnehall i Stavern[*død lenke*].
2. 1 2  Casualty Details, Commonwealth War Graves Commission.
3. ↑  Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 60–61.
4. ↑  Operation Performance. Page 2 - Crew Lists, Warsailors.com.
5. ↑  B. P. Newton MT[*død lenke*], Sjømennenes minnehall i Stavern.

|  |  |
| --- | --- |
| Oppslagsverk/autoritetsdata | Historisk befolkningsregister **·** Krigsseilerregisteret **·** Våre falne

 |

Portal: Andre verdenskrig